L 161/96
DA
Den Europæiske Unions Tidende
16.6.2022
20) »innovativt midcapselskab«: et midcapselskab, der opfylder en af følgende betingelser: opfylder kriterierne for at blive betragtet som en »innovativ virksomhed« som defineret i den generelle gruppefritagelsesforordnings artikel 2, for nylig af EIC er blevet tildelt kvalitetsmærket »Seal of Excellence« i overensstemmelse med Horisont 2020-arbejdsprogrammet for 2018-2020 (43) eller artikel 2, nr.
23), og artikel 15, stk.
2, i forordning (EU) 2021/695, eller som for nylig har modtaget en investering fra EIC-fonden, f.eks. en investering inden for rammerne af Accelerator-programmet som omhandlet i artikel 48 i forordning (EU) 2021/695 og enten har deltaget i et CASSINI (44)-tiltag (CASSINI-virksomhedsaccelerator- eller -matchmakingtiltag), har modtaget investeringer fra CASSINI-finansieringsfaciliteten for start- og vækstvirk­ somheder, er blevet tildelt en CASSINI-pris — og opfylder de i denne forbindelse fastsatte evalueringstærskler — eller er blevet støttet gennem rumrelaterede projekter finansieret af Horisont Europa, som har resulteret i oprettelsen af en opstartsvirksomhed 21) »løftestangseffekt«: det omfang, hvori offentlige investeringer tiltrækker yderligere investeringer fra private kilder 22) »låneinstrument«: en aftale, som forpligter långiver til at stille et aftalt pengebeløb til rådighed for låntager i en aftalt periode, og i henhold til hvilken låntager er forpligtet til at tilbagebetale beløbet inden for den aftalte periode.
Der kan være tale om lån og andre finansieringsinstrumenter, herunder en leasingkontrakt, som giver långiver en overvejende komponent af minimumsafkast 23) »mid cap-selskab«: en virksomhed, som ikke er en SMV, med højst 1 500 medarbejdere beregnet i overensstemmelse med artikel 3-6 i bilag I til den generelle gruppefritagelsesforordning.
Ved anvendelsen af denne definition vil flere enheder blive betragtet som én virksomhed, hvis en af betingelserne i artikel 3, stk.
3, i bilag I til den generelle gruppefritagelsesforordning er opfyldt; 24) »fysisk person«: en person, der ikke er en juridisk enhed, og som ikke er en virksomhed som defineret i traktatens artikel 107, stk.
1 25) »nyt lån«: et nyligt indført låneinstrument til finansiering af nye investeringer eller arbejdskapital, med undtagelse af refinansiering af: i) eksisterende lån eller ii) andre former for finansiering 26) »investering i kvasiegenkapital«: en type finansiering, der rangerer mellem egenkapital og lån, idet den indebærer en større risiko end foranstående gæld og en lavere risiko end kernekapital, og hvis afkast for indehaveren primært er baseret på målvirksomhedens overskud eller tab, og som der ikke er sikkerhed for i tilfælde af misligholdelse.
Investering i kvasiegenkapital kan struktureres som usikret og efterstillet gæld, herunder mezzaningæld, og i nogle tilfælde som gæld, der kan konverteres til egenkapital eller »preferred equity« 27) »erstatningskapital«: køb af eksisterende aktier i en virksomhed fra en tidligere investor eller aktieejer 28) »risikofinansieringsinvestering«: investering i egenkapital, kvasiegenkapital, lån (herunder leasingkontrakter) og garantier eller en kombination heraf i støtteberettigede virksomheder med henblik på at foretage nye investeringer, bortset fra rent private investeringer, der ydes på markedsvilkår og uden for den relevante statsstøtteforanstaltnings anvendelsesområde 29) »små og mellemstore virksomheder (SMV'er)«: virksomheder, som opfylder kriterierne i bilag I til den generelle gruppefritagelsesforordning (43) Commission implementing decision on the adoption of the work programme for 2018-2020 within the framework of the Specific Programme Implementing Horizon 2020 – the Framework Programme for Research and Innovation (2014-2020) and on the financing of the work programme for 2018 (C(2017) 7124 af 27.10.
2017) (ikke oversat til dansk).
(44) Målene for CASSINI-initiativet er: 1) at øge antallet af rumsektorbaserede opstartsvirksomheder, der udvikler innovative løsninger ved hjælp af Unionens rumteknologier, 2) at øge succesraten med hensyn til etablering af virksomheder og 3) at lette adgangen for rumsektorbaserede SMV'er til risikovillig kapital.
CASSINI-tiltagene dækker hele iværksættercyklussen, og de er i kraft af deres udformning rettet mod udvælgelse af de mest innovative og konkurrencedygtige forretningsidéer (dvs. eksterne kontrahenter anvender markedsdrevne kriterier i forbindelse med udbud af mentorordninger og acceleration, og venturekapitaludbydere, der forvalter rumtematiske fonde, udvælger selvstændigt de projekter, de ønsker at investere i).
Jf. også fodnote 29.